ขายพันธบัตรเงินเฟ้อ11มิ.ย.นี้
ดีเดย์ขายพันธบัตรอิงเงินเฟ้อ 4 หมื่นล้าน 11-13 มิ.ย.นี้
10 ส.ค. 2554

ดีเดย์ขายพันธบัตรอิงเงินเฟ้อ 4 หมื่นล้าน 11-13 มิ.ย.นี้
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า ในวันที่ 3 มิ.ย. 2554 สบน.จะจัดโรดโชว์นักลงทุน การจำหน่ายพันธบัตรชดเชยเงินเฟ้อ (ILB) อายุ 10 ปี วงเงิน 4 หมื่นล้านบาท ที่จะเริ่มจำหน่ายในวันที่ 11-13 มิ.ย.นี้ โดยผลตอบแทนพื้นฐานจะอยู่ที่ปีละ 11.2% แต่ต้องนำมารวมกับเงินเฟ้อในแต่ละปีที่กระทรวงพาณิชย์ประกาศ
สบน.จะเปิดจำหน่ายให้กับนักลงทุนสถาบันและรายย่อย โดยต้องซื้อขั้นต่ำ 1 แสนบาท และต้องซื้อเพิ่มทีละ 1 แสนบาท โดยไม่จำกัดวงเงินซื้อ กำหนดจะจ่ายผลตอบแทนทุก 6 เดือน โดยนำอัตราเงินเฟ้อที่กระทรวงพาณิชย์ประกาศมาคำนวณกลับเป็นดอกเบี้ยจ่ายรวมกับดอกเบี้ยพื้นฐาน
นายจักรกฤศฏิ์ กล่าวว่า นักลงทุนที่สนใจซื้อ ILB สามารถซื้อได้ที่ธนาคารเอชเอสบีซี กรุงไทย ไทยพาณิชย์ และกสิกรไทย 
“คาดว่าพันธบัตรชุดนี้จะได้รับความสนใจจากนักลงทุนอย่างมาก เพราะออกมาในช่วงที่อัตราเงินเฟ้อสูงพอดี ดีกว่าการลงทุนในพันธบัตรรัฐบาล อายุ 10 ปี ที่จ่ายผลตอบแทนแค่ปีละ 3.7% ซึ่งเมื่อเงินเฟ้อสูงขึ้น ผลตอบแทนจะลดลง” นายจักรกฤศฏิ์ กล่าว